**Ministru kabineta rīkojuma projekta  
“Par valsts sabiedrības ar ierobežotu atbildību “Daugavpils psihoneiroloģiskā slimnīca” stratēģisko mērķi” sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | |  | |
| **I. Tiesību akta projekta izstrādes nepieciešamība** | | | |
| 1. | Pamatojums | | Ministru kabineta rīkojuma projekts “Par valsts sabiedrības ar ierobežotu atbildību “Daugavpils psihoneiroloģiskā slimnīca” stratēģisko mērķi” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, kas nosaka, ka stratēģisko mērķi nosaka publiskas personas augstākā lēmējinstitūcija un Ministru kabineta 2020.gada 7.janvāra rīkojumu Nr.12 “Par valsts sabiedrības ar ierobežotu atbildību “Aknīstes psihoneiroloģiskā slimnīca” un valsts sabiedrības ar ierobežotu atbildību “Daugavpils psihoneiroloģiskā slimnīca” reorganizāciju”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Valsts sabiedrība ar ierobežotu atbildību “Daugavpils psihoneiroloģiskā slimnīca” (turpmāk - DPNS) ir valsts kapitālsabiedrība, kurā 100 procentu kapitāla daļu turētāja ir Veselības ministrija.  Ņemot vērā to, ka psihiskās veselības aprūpes uzlabošana bija iekļauta ar Ministru kabineta 2019.gada 7.maija rīkojumu Nr.210 apstiprinātajā Valdības rīcības plānā, tad viens no rīcības plāna pasākumiem bija izvērtēt esošo psihiatrisko slimnīcu tīklu un sagatavot priekšlikumus turpmākai attīstībai. Tika izvērtēts, ka VSIA “Aknīstes psihoneiroloģiskā slimnīca” (turpmāk – APNS), kas nodrošināja psihiatrijas pakalpojumu sniegšanu ilgstoši slimojošiem Latvijas iedzīvotājiem, vairāku gadu garumā bija apgrūtināta pakalpojumu nodrošināšana nepieciešamajā apjomā un kvalitātē cilvēkresursu trūkuma dēļ, tajā skaitā stacionārajā ārstēšanas procesā nebija iespējams iesaistīt multidisciplināro komandu. Savukārt DPNS sniedz plaša profila veselības aprūpes pakalpojumus pacientiem ar psihiskās veselības un uzvedības traucējumiem ambulatorās un stacionārās ārstēšanas ietvaros, nodrošinot augsti specializētu ārstēšanu ar plašām diagnostikas iespējām, kā arī ārstēšanu specializētās programmās. Tāpat arī DPNS ir pieejama multidisciplinārā komanda, kas nodrošina uz pierādījumiem balstītu nemedikamentozo terapijas izmantošanu pacientiem ar psihiskās veselības traucējumiem. Lai APNS pacientiem uzlabotu pieejamību speciālistiem un kvalitatīvai ārstēšanai un sasniegtu Psihiskās veselības aprūpes uzlabošanas plāna 2019. - 2020.gadam nosprausto mērķi, nodrošināt starpdisciplināru pieeju un multidisciplināras komandas iesaisti, tādējādi nodrošinot kvalitatīvu valsts apmaksāto veselības aprūpes pakalpojumu pieejamību psihiatrijas jomā, Veselības ministrija nolēma apvienot APNS un DPNS.  Atbilstoši Ministru kabineta 2020.gada 7.janvāra rīkojumam Nr.12 “Par valsts sabiedrības ar ierobežotu atbildību “Aknīstes psihoneiroloģiskā slimnīca” un valsts sabiedrības ar ierobežotu atbildību “Daugavpils psihoneiroloģiskā slimnīca” reorganizāciju” no 2021.gada 1.janvāra reorganizācijas rezultātā APNS ir pievienota DPNS.  Ņemot vērā veikto reorganizāciju Veselības ministrija ir aktualizējusi DPNS stratēģisko mērķi - saglabāt, uzlabot un atjaunot iedzīvotāju veselību, nodrošinot uz pacientu vērstu, kvalitatīvu neatliekamās, plānveida un ilgstošās psihiatrijas pakalpojumu sniegšanu Latgales reģiona un Latvijas iedzīvotājiem.  Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:  - uzlabot veselības aprūpes pakalpojumu pieejamību;  - nodrošināt efektivitāti veselības aprūpes pakalpojumu plānošanā un sniegšanā;  - nodrošināt kvalitatīvu veselības aprūpes pakalpojumu sniegšanu  un viens finanšu mērķis - nodrošināt finansiāli stabilu uzņēmuma darbību. |
| 3. | Projekta izstrādē iesaistītās institūcijas un publiskas personas kapitālsabiedrības | | Veselības ministrija, valsts sabiedrība ar ierobežotu atbildību “Daugavpils psihoneiroloģiskā slimnīca”. |
| 4. | Cita informācija | | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre I. Dreika

L.Roze 67876157

Ligita.Roze@vm.gov.lv